চাঁপাইনবাবগঞ্জ প্রতিনিধি : আগামী ৯এপ্রিল গণপ্রজাতন্ত্রী বাংলাদেশ সরকারের প্রধানমন্ত্রী ও আওয়ামীলীগ সভানেত্রী শেখ হাসিনা চাঁপাইনবাবগঞ্জ আসছেন। প্রধানমন্ত্রীর চাঁপাইনবাবগঞ্জ আগমন উপল্েয আজ বুধবার সকালে জেলা প্রশাসক কে.এম আলী আজমের সভাপতিত্বে ডিসি অফিসে এক প্রস্তুতিমূলক সভা অনুষ্ঠিত হয়।  চাঁপাইনবাবগঞ্জ সদর আসনের সংসদ সদস্য আব্দুল ওদুদ বিশ্বাস, চাঁপাইনবাবগঞ্জ-২ আসনের সংসদ সদস্য মুহাঃ জিয়াউর রহমানসহ সরকারী উর্দ্ধতন কর্মকর্তাগণ সভায় উপস্থিত ছিলেন। সংসদ সদস্য আব্দুল ওদুদ বিশ্বাস জানান, গণতন্ত্রের মানসকন্যা প্রধানমন্ত্রী শেখ হাসিনা আগামী ৯এপ্রিল শনিবার চাঁপাইনবাবগঞ্জে এসে জেলাবাসীর বহুদিনের দাবী মহানন্দা ২য় সেতুর ভিত্তিপ্রস্তর স্থাপন এবং জনসভা করার কথা রয়েছে এবং এরই ধারাবাহিকতায় আজ প্রস্তুতিমূলক সভা করা হয়। তিনি আরও জানান, জাতির জনক বঙ্গবন্ধর সুযোগ্য কন্যা শেখ হাসিনা চাঁপাইনবাবগঞ্জে আসছেন এই সংবাদে  জেলাবাসী আনন্দিত কারণ তারা প্রধানমন্ত্রীর কাছে তাদের প্রাণের দাবী তুলে ধরতে পারবেন।